《题王师尹所藏三峡图》
元代·仇远

庐山石桥天下奇，奔湍赴壑潜冯夷。
倚阑俯瞰毛发竦，品题曾读坡仙诗。
画师笔斡造化窟，岂必夜半夸娥移。
蜀天茫茫千万里，仿佛猿声亦如此。
何当谱入朱丝弦，水底鱼龙应洗耳。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。